 ΑΝΑΡΤΗΤΕO ΣΤΟ ΔΙΑΔΙΚΤΥΟ

ΕΛΛΗΝΙΚΗ ΔΗΜΟΚΡΑΤΙΑ Αγία Παρασκευή, 17/10/2014

ΝΟΜΟΣ ΑΤΤΙΚΗΣ **Αρ. πρωτ.:** 39627

**ΔΗΜΟΣ ΑΓΙΑΣ ΠΑΡΑΣΚΕΥΗΣ ΑΤΤΙΚΗΣ**

**Δ/ΝΣΗ** ΕΞΥΠ. ΠΟΛΙΤΗ &

ΔΙΟΙΚΗΤΙΚΩΝ ΥΠΗΡΕΣΙΩΝ

**ΤΜΗΜΑ** ΔΙΟΙΚΗΣΗΣ-ΤΟΠ. ΑΝΑΠΤΥΞΗΣ &

ΑΝΘΡΩΠΙΝΟΥ ΔΥΝΑΜΙΚΟΥ

Μεσογείων 415-417

153 43 Αγία Παρασκευή

Πληρ.: κ. Φ.Φράγκος- Σ. Λεβάκος

Τηλ.: 213 2004501

Fax: 213 2004595

**ΠΕΡΙΛΗΨΗ**

Της ΣΟΧ 2/2014 ανακοίνωσης με αρ. 35664/17-09-2014 για την πρόσληψη προσωπικού με σύμβαση εργασίας ορισμένου χρόνου του Δήμου Αγίας Παρασκευής.

**Ο ΔΗΜΟΣ ΑΓΙΑΣ ΠΑΡΑΣΚΕΥΗΣ** ύστερα από την υπ’ αρ. 231/2014 απόφαση του Δημοτικού Συμβουλίου όπως τροποποιήθηκε από την 306/2014 απόφαση του Δημοτικού Συμβουλίου, η οποία εκδόθηκε κατόπιν της με αρ. 5276/17-04-2014 έγκρισης πρόσληψης προσωπικού με σχέση εργασίας ιδιωτικού δικαίου ορισμένου χρόνου του Υπουργείου Εσωτερικών καθώς και της με αρ. πρωτ. 20265/16.10.2014 έγκρισης του ΑΣΕΠ, **ΑΝΑΚΟΙΝΩΝΕΙ** ότι θα προσλάβει προσωπικό ιδιωτικού δικαίου ορισμένου χρόνου συνολικού αριθμού **είκοσι δύο (22) ατόμων** καιγια χρονικό διάστημα **οκτώ (8) μηνών** για κάλυψη παροδικών ή εποχικών αναγκών, ανταποδοτικού χαρακτήρα, του Δήμου Αγίας Παρασκευής ως εξής:

- Τρεις (3) (ΔΕ) Οδηγοί Γ΄ κατηγορίας με κάρτα ψηφιακού ταχογράφου.

- Δύο (2) (ΔΕ) Χειριστές Μηχανημάτων ΄Εργου ( σάρωθρο) Ομάδας Ι’ Ταξης Γ΄.

- Ένας (1) (ΔΕ) Τεχνίτης Ελαστικών.

- Ένας (1) (ΔΕ) Τεχνίτης Φρένων.

- Δύο (2) (ΔΕ) Μηχανοτεχνίτες Αυτοκινήτων .

- Τρεις (3) (ΥΕ) Εργάτες Νεκροταφείου.

- Δέκα (10) (ΥΕ) Εργάτες Καθαριότητας.

# Α. ΓΕΝΙΚΑ ΠΡΟΣΟΝΤΑ ΠΡΟΣΛΗΨΗΣ

1.- Οι υποψήφιοι πρέπει να έχουν ηλικία από 18 ετών έως 65 ετών

2.- Να έχουν την υγεία και τη φυσική καταλληλότητα που τους επιτρέπει την εκτέλεση των καθηκόντων της θέσης που επιλέγουν.

3.- Να μην έχουν κώλυμα κατά το άρθρο 8 του Υπαλληλικού Κώδικα (καταδίκη, υποδικία, δικαστική συμπαράσταση, στέρηση πολιτικών δικαιωμάτων).

Εξαίρεση: Οι υποψήφιοι για τις θέσεις βοηθητικού ή ανειδίκευτου προσωπικού υπό την προϋπόθεση ότι έχουν εκτίσει την ποινή ή τα μέτρα ασφαλείας που τους έχουν επιβληθεί έχουν αρθεί ή έχουν απολυθεί υπό όρο (Ν.2207/1994 άρθρο 4 παρ.6)

## Β. ΤΥΠΙΚΑ ΠΡΟΣΟΝΤΑ ΠΡΟΣΛΗΨΗΣ

Τα τυπικά προσόντα πρόσληψης αναφέρονται αναλυτικά στην αρ. 35664/17-09-2014 ανακοίνωση πρόσληψης προσωπικού.

## Γ. ΚΡΙΤΗΡΙΑ ΠΡΟΣΛΗΨΗΣ

Τα κριτήρια πρόσληψης αναφέρονται αναλυτικά στην αρ. 35664/17-09-2014 ανακοίνωση πρόσληψης προσωπικού και στο παράρτημα ανακοινώσεων συμβάσεων εργασίας ορισμένου χρόνου (ΣΟΧ) με ημερομηνία έκδοσης 06-08-2014.

**Δ. ΠΡΟΘΕΣΜΙΑ ΥΠΟΒΟΛΗΣ ΑΙΤΗΣΕΩΝ**

Οι ενδιαφερόμενοι καλούνται να συμπληρώσουν την αίτηση με κωδικό **εντυπο ασεπ ΣΟΧ.3** και να την υποβάλουν, είτε **αυτοπροσώπως**, είτε με άλλο εξουσιοδοτημένο από αυτούς πρόσωπο, είτε **ταχυδρομικά** **με συστημένη επιστολή**, στα γραφεία της υπηρεσίας μας στην ακόλουθη διεύθυνση: Δήμος Αγίας Παρασκευής Μεσογείων 415-417, Τ.Κ. 15343 Αγία Παρασκευή, εντός προθεσμίας δέκα (10) ημερών, που αρχίζει από την επόμενη της τελευταίας δημοσίευσης της παρούσας σε δύο ημερήσιες εφημερίδες του Νομού ή της ανάρτησης της στο Δημοτικό Κατάστημα.

Τα πιστοποιητικά ή τα δικαιολογητικά με τα οποία αποδεικνύονται οι ιδιότητες και οι προϋποθέσεις πρόσληψης αναφέρονται αναλυτικά στην αρ. 35664/17-09-2014 ανακοίνωση καθώς και στο Παράρτημα Ανακοινώσεων Συμβάσεων Εργασίας Ορισμένου Χρόνου (ΣΟΧ) με ημερομηνία έκδοσης 06-08-2014.

**Ο ΔΗΜΑΡΧΟΣ**

**ΙΩΑΝΝΗΣ ΣΤΑΘΟΠΟΥΛΟΣ**